Պ.- Ձեր մատնանշումը ճիշտ է: Եթէ մի կողմից Սուրիայում եւ Իրաքում տերորիստական խմբաւորումները, յատկապէս ՏԱԷՇ-ը, ակնյայտ նահանջի մէջ են ու թերեւս մօտալուտ է նրանց ամբողջական պարտութիւնը, ապա միւս կողմից մտահոգիչ չափերի է հասել ու շարունակում է խորանալ շրջանային ու միջազգային ուժերի միջեւ հակամարտութիւնները: Ռուսաստան-Ամերիկա, Իրան-Սէուտական Արաբիա, Իրան-Ա.Մ.Ն., Թուրքիա-Եւրոմիութիւն, Պարսից ծոցի արաբական երկրներ յարաբերութիւնները վերջին ամիսներին սրւել եւ բացայայտ թշնամական բնոյթ են ստացել: Դեռ աւելին, դրանք ոչ թէ գնալով մեղմանում, այլ աւելի բորբոքւելու միտում են դրսեւորում: